30 જુલાઈના રોજ એનઆરસીનો અંતિમ મુસદ્દો તૈયાર કરવામાં આવ્યો હતો. તે પ્રમાણે, 3.39 કરોડમાંથી 2.89 કરોડ લોકો નાગરિકત્વ માટે યોગ્ય લાગ્યા હતા. 40 લાખ લોકોના નામ આ લિસ્ટમાં નથી. 31 ડિસેમ્બરના રોજ પહેલો ડ્રાફ્ટ જાહેર કરવામાં આવ્યો હતો. ત્યારે 1.90 કરોડ લોકોના નામ સામેલ કરવામાં આવ્યા હતા. એક અનુમાન પ્રમાણે, આસામમાં આશરે 50 લાખ બાંગ્લાદેશી ગેરકાયદે રીતે રહે છે. 80ના દાયકામાં આસામ ગણ પરિષદ અને તત્કાલીન રાજીવ ગાંધી સરકાર વચ્ચે કરાર થયો. તેમાં કહેવામાં આવ્યું કે 1971 સુધી જે પણ બાંગ્લાદેશી આસામમાં ઘૂસે, તેને નાગરિકત્વ આપવામાં આવશે અને બાકીનાને નિર્વાસિત કરવામાં આવશે.